ai4bharat/Pralekha huggingface dataset:
ரெயில்வே அமைச்சகம்
பயணிகளிடமிருந்து கூடுதல் கட்டணங்களை ரயில்வே வசூலிப்பதாக, சில ஊடகங்களில் வெளியான செய்திகள், தவறாக வழிநடத்தக் கூடியவை. இது உண்மைக்கு புறம்பானது.
பயணிகளிடமிருந்து கூடுதல் கட்டணங்களை ரயில்வே வசூலிப்பதாக, சில ஊடகங்களில் வெளியான செய்திகள், தவறாக வழிநடத்தக் கூடியவை என்றும், இது உண்மைக்கு புறம்பானது என்றும் ரயில்வேத்துறை கூறியுள்ளது.
இது குறித்து ரயில்வேத்துறை வெளியிட்டுள்ள செய்தியில் கூறியிருப்பதாவது:
பயணிகளின் கூட்டத்தை குறைப்பதற்காக விழாக்கால / விடுமுறைக்கால ரயில்கள் இயக்கப்படுவது நீண்டகால நடைமுறை. விழாக்கள் தொடர்கின்றன. இன்று கூட அறுவடை விழா கொண்டாடப்படுகிறது. இந்தாண்டு, பல தரப்பில் இருந்து விடுக்கப்படும் வேண்டுகோள் காரணமாக, விழாக்கால ரயில்கள் இயக்கப்படுகின்றன. இந்த விழாக்கால ரயில்கள் பயணிகள் கூட்டத்தை தொடர்ந்து குறைக்கின்றன. இந்த ரயில்களுக்கான கட்டணங்கள் கடந்த 2015ம் ஆண்டு முதல் சற்று கூடுதலாக இருக்கின்றன. இந்தாண்டு புதிதாக எதுவும் செய்யப்படவில்லை. இது ஏற்கனவே உள்ள நடைமுறை.
ரயில்கள் எப்போதும், மானியக் கட்டணத்தில்தான் இயக்கப்படுகின்றன. பயணிகளின் பயணத்துக்கான இழப்பை ரயில்வே ஏற்கிறது. கொவிட் நேரத்தில், சவாலான சூழல்களில், ரயில்களை ரயில்வே இயக்கியது. பல வழித்தடங்களில் குறைவான பயணிகள் எண்ணிக்கையில் ரயில்கள் இயக்கப்பட்டன. மக்கள் நலனுக்காக இன்னும் ரயில்களை இயக்குகிறது. அது மட்டும் அல்லாமல், ரயிலில் குறைந்த கட்டணத்தில் பயணம் செய்பவர்களின் பயணத்தில் ரயில்வே சிறப்பு கவனம் செலுத்துகிறது.
அனைத்து ரயில்களிலும், அதிக எண்ணிக்கையில், இரண்டாம் வகுப்பு பெட்டிகள் உள்ளன. இதில் குறைவான முன்பதிவு கட்டணமே வசூலிக்கப்படுகிறது.
40 சதவீத பயணிகள், இரண்டாம் வகுப்பு படுக்கை வசதிகள் கொண்ட பெட்டிகளில் கொவிட்டுக்கு முன்பு இருந்ததைவிட நல்ல வசதிகளுடன் பயணம் செய்துள்ளனர்.
கொள்கைப்படி, இரண்டாம் வகுப்பில் பயணம் செய்யும் பயணிகளிடம், சிறப்பு கட்டணத்தில், ரூ.15க்கு மேல் கூடுதலாக வசூலிக்கப்படுவதில்லை.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1688532
------
(Visitor Counter : 155
கலாசாரத்துறை அமைச்சகம்
பிரதமர் பெற்ற பரிசுகள் மற்றும் நினைவுப் பொருட்களை மின்னணு-ஏலத்தில் விடுவதை செப்டம்பர் 17ம் தேதி முதல் கலாச்சாரத்துறை அமைச்சகம் நடத்துகிறது
பிரதமர் திரு நரேந்திர மோடி பெற்ற பரிசுகள் மற்றும் நினைவுப் பொருட்களை, மின்னணு-ஏலத்தில் விடும் நிகழ்ச்சியை மத்திய அரசின் கலாச்சாரத்துறை அமைச்சகம் நடத்துகிறது. இந்த நினைவுப் பரிசுகளில் ஒலிம்பிக் மற்றும் பாராலிம்பிக் போட்டியில் பதக்கம் வென்ற வீரர்கள் அளித்த விளையாட்டு சாதனங்கள், அயோத்தி ராமர் கோயில், சர்தாம், ருத்ராக்ஷ் மாநாட்டு மையம் ஆகியவற்றின் மாதிரிகள், சிற்பங்கள், ஓவியங்கள், அங்கவஸ்திரங்கள் உட்பட பல பொருட்கள் உள்ளன.
இந்த மின்னணு-ஏலத்தில் பங்கேற்கும் நபர்கள் / அமைப்புகள் https://pmmementos.gov.in என்ற இணையதளம் மூலம் 2021 செப்டம்பர் 17 முதல் அக்டோபர் 7ம் தேதி வரை பங்கேற்க முடியும்.
இந்த மின்னணு ஏலம் மூலம் கிடைக்கும் பணம், கங்கை நதியை பாதுகாக்கும் மற்றும் புதுப்பிக்கும் நமாமி கங்கை திட்டத்துக்கு வழங்கப்படும்.
-----
(Visitor Counter : 259
குறு சிறு மற்றும் நடுத்தர தொழில் துறை அமைச்சகம்
சிறு, குறு மற்றும் நடுத்தர தொழில் நிறுவனங்களுக்கான புதிய தகுதி விதிகள்
நாடாளுமன்றத்தின் மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய சிறு, குறு மற்றும் நடுத்தர தொழில் நிறுவனங்கள் அமைச்சர் திரு நாரயண் ராணே கீழ்காணும் தகவல்களை அளித்தார்.
26 ஜூன் 2020 தேதியிட்ட அறிவிப்பு எண் 2119 வாயிலாக ஆலை மற்றும் இயந்திரங்கள் அல்லது உபகரணங்களில் முதலீடு மற்றும் நிறுவனங்களின் வர்த்தகம் ஆகியவற்றின் அடிப்படையில் சிறு, குறு மற்றும் நடுத்தர தொழில்களை வகைப்படுத்துவதற்கான ஒருங்கிணைந்த அளவுகோல்களை அரசு அறிவித்தது.
சிறு, குறு மற்றும் நடுத்தர நிறுவனங்களை ஆன்லைனில் பதிவு செய்வதற்கு ஆவணங்கள் எதுவும் பதிவேற்றம் செய்யத் தேவையில்லை. பதிவு செய்வதற்கு ஆதார் மற்றும் பான் எண் போதுமானது. இந்த நடைமுறை அனைத்து மாநிலங்கள் மற்றும் யூனியன் பிரதேசங்களுக்கு 2020 ஜூலை 1 முதல் பொருந்தும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777171
சிறப்பு சேவைகள் மற்றும் கட்டுரைகள்
ஓய்வு பெற்ற மத்திய அரசு ஊழியர்களுக்கான மின்னணு வாழ்நாள் சான்றிதழ் குறித்த விழிப்புணர்வு முகாம் மதுரையில் நடைபெற்றது
ஓய்வு பெற்ற மத்திய அரசு ஊழியர்களுக்கான மின்னணு வாழ்நாள் சான்றிதழ் குறித்த விழிப்புணர்வு முகாம் மதுரையில் இன்று நடைபெற்றது. பாரத ஸ்டேட் வங்கியின் நிர்வாக அலுவலகத்தில் நடைபெற்ற இந்த முகாமினை பாரத ஸ்டேட் வங்கி, மதுரையின் ஓய்வூதியதாரர்கள் சங்கம் ஆகியவற்றுடன் இணைந்து மதுரையில் உள்ள ஓய்வூதியம் மற்றும் ஓய்வூதியதாரர்கள் நலத்துறை ஏற்பாடு செய்திருந்தது.
இதனை பாரத ஸ்டேட் வங்கியின் மதுரை பகுதியின் உதவி பொது மேலாளர் திரு ஆனந்த் தொடங்கி வைத்தார். பாரத ஸ்டேட் வங்கியின் மதுரை மண்டல மக்கள் தொடர்பு மேலாளர் திருமதி ஹரினி, தமிழ்நாடு முன்னாள் படைவீரர்கள் சங்கத்தைச் சேர்ந்த லெப்டினன்ட் எஸ் சுகுமார், திரு வி எஸ் ராஜகோபால், முன்னாள் ஹவில்தார் கே நடராஜன், இந்திய தனித்துவ அடையாள ஆணையத்தின் திட்ட மேலாளர் திரு நவ்சாத் ஆகியோர் கலந்து கொண்டனர்.
ஓய்வூதியம் மற்றும் ஓய்வூதியதாரர்கள் நலத் துறையின் தனிச் செயலாளர் திரு தீபக் புந்தீர், உதவி செயலாளர் திரு எஸ் சக்கரபர்த்தி ஆகியோரும் இதில் கலந்து கொண்டனர்.
இந்த மின்னணு வாழ்நாள் சான்றிதழ் விழிப்புணர்வு முகாமில் மதுரை மற்றும் அப்பகுதியைச் சேர்ந்த முன்னாள் பாதுகாப்புப் படையை சேர்ந்த ஏராளமான ஓய்வூதியதாரர்கள் பங்கேற்றனர்.
இதற்கிடையே நேற்று வரை  47,66,735 மின்னணு வாழ்நாள் சான்றிதழ் சமர்ப்பிக்கப்பட்டுள்ளதாக மத்திய ஓய்வூதிய மற்றும் ஓய்வூதியதாரர்கள் நலத்துறை தெரிவித்துள்ளது.
உள்துறை அமைச்சகம்
கோவிட்-19 தொற்று ஏற்பட்டுள்ள சூழ்நிலையில் பயணக் கட்டுப்பாடுகளின் காரணமாக இந்தியாவில் தற்போது தங்கி இருக்கும் வெளிநாட்டு குடிமக்களுக்கு ஏப்ரல் 30, 2020 வரை தூதரகச் சேவைகள் வழங்க அனுமதி
கோவிட்-19 தொற்று ஏற்பட்டுள்ள சூழ்நிலையில் பொதுமக்கள் மத்தியில் குழப்பத்தை தவிர்க்கும் வகையில் மத்திய உள்துறை அமைச்சகமானது பயணக்கட்டுப்பாடுகளின் காரணமாக இந்தியாவிலேயே தற்போது தங்கி இருக்கும் வெளிநாட்டு குடிமக்களுக்கு ஏப்ரல் 30ம் தேதி வரை கட்டணமில்லாமல் தூதரகச் சேவைகளை வழங்குவதற்கு அனுமதி வழங்கி உள்ளது. இந்த அனுமதியை அமைச்சகம் மார்ச் 28ம் தேதி அன்று வெளியிட்டது. 
உலகின் பல நாடுகளில் கோவிட்-19 தொற்று பரவிக் கொண்டிருப்பதன் காரணமாக இந்தியாவில் சிக்கித் தவிக்கின்ற மற்றும் இந்திய அரசு விதித்துள்ள பயணக் கட்டுப்பாடுகள் காரணமாக தங்கள் நாடுகளுக்கு திரும்ப முடியாமல் இருக்கின்ற வெளிநாட்டு குடிமக்களின் வழக்கமான விசா, இ-விசா அல்லது தங்கி இருப்பதற்கான நிபந்தனை ஆகியவற்றின் அனுமதி காலம் காலாவதியாகி விடலாம். அப்படி காலாவதியான விசாக்கள் அல்லது பிப்ரவரி 01ம் தேதி நள்ளிரவு முதல் ஏப்ரல் 30ம் தேதி நள்ளிரவு வரை காலாவதியாகும் விசாக்கள் கட்டணம் ஏதுமில்லாமல் ஏப்ரல் 30ம் தேதி நள்ளிரவு வரை நீட்டிக்கப்படும். இந்த விசா நீட்டிப்புக்கு வெளிநாட்டினர் ஆன்லைனில் விண்ணப்பிக்க வேண்டும்.
(
மத்திய அமைச்சரவை
இந்தியாவில் மக்கள் போக்குவரத்தை மேம்படுத்துவதற்காக இந்தியா மற்றும் இங்கிலாந்தின் “லண்டனுக்கான போக்குவரத்து” என்ற சட்டமுறை ஆணையத்துக்கும் இடையேயான புரிந்துணர்வு உடன்படிக்கைக்கு மத்திய அமைச்சரவை ஒப்புதல்
பிரதமர் திரு. நரேந்திர மோடியின் தலைமையின் கீழ் நடைபெற்ற மத்திய அமைச்சரவை, இந்தியாவில் பொதுப் போக்குவரத்தை மேம்படுத்துவதற்காக, மத்திய சாலை போக்குவரத்து மற்றும் நெடுஞ்சாலைகள் அமைச்சகம் மற்றும் இங்கிலாந்தின் பெருநகர லண்டன் அதிகார சட்டம் 1999ன் கீழ் ஏற்படுத்தப்பட்ட சட்டமுறை ஆணையமான “லண்டனுக்கான போக்குவரத்து” ஆகியவற்றுக்கு இடையேயான புரிந்துணர்வு உடன்படிக்கையில் கையெழுத்திடவும், செயல்படுத்திடவும் ஒப்புதல் வழங்கியது.
நாட்டில் உள்ள ஒட்டுமொத்த பொதுப் போக்குவரத்தை மேம்படுத்தவும், பயணிகளின் சேவைகளை மேம்படுத்தவும் மற்றும் இந்தியாவில் உயர் திறன்மிக்க பேருந்துகளின் பயன்பாட்டை ஊக்குவிக்கவும் இந்த புரிந்துணர்வு உடன்படிக்கை உதவும். மேலும், இந்தியா மற்றும் இங்கிலாந்து இடையேயான இருதரப்பு உறவுகளை மேலும் வலுப்பெறச் செய்யவும், ஊக்கப்படுத்தவும் பெருமளவில் இது உதவும்.
அனைவருக்குமான ஒருங்கிணைந்த பொதுப் போக்குவரத்தை வலுப்படுத்திட இந்த புரிந்துணர்வு உடன்படிக்கை உதவும். சமுதாயத்தின் ஏழ்மை நிலையில் உள்ள மக்கள், தரமான பொது போக்குவரத்தை அமைப்பை அணுகுவதற்கும் இது உதவும்.
PIB Headquarters
காலாவதியான அஞ்சலகக் காப்பீட்டுப் பாலிசிகளைப் புதுப்பித்துக் கொள்ள ஒரு வாய்ப்பு – சென்னை தலைமை அஞ்சல் அதிகாரி தகவல்
அஞ்சலக ஆயுள் காப்பீடு மற்றும் ஊரக அஞ்சலக ஆயுள் காப்பீட்டிற்கான கடைசியாக செலுத்தப்பட்ட தேதியிலிருந்து தொடர்ச்சியாக ஐந்தாண்டுகள் பிரீமியம் செலுத்தப்படாத பாலிசிகள் அஞ்சலக ஆயுள் காப்பீட்டு விதிகளின்படி 01.01.2020 அன்று / அதற்குப் பிறகு புதுப்பிக்கும் தகுதியை இழந்து விடுகின்றன. இருப்பினும், இத்தகைய பாலிசிகளை புதுப்பிக்க ஒருமுறை வழங்கும் வாய்ப்பு நடவடிக்கையாக, நல்ல ஆரோக்கியத்துடன் இருப்பற்காக மருத்துவச் சான்றிதழ் அளிக்கப்பட்டால், 31.12.2019 வரை புதுப்பித்துக் கொள்ளலாம். இத்தகைய பாலிசிகளை வைத்திருப்பவர்கள் காப்பீட்டுப் பயன்களைப் பெறுவதற்கு அருகில் உள்ள எந்த அஞ்சலகத்திலும் எழுத்துப்பூர்வமாக விண்ணப்பம் அளிக்கலாம்.
31.12.2019-க்கு பிறகு இத்தகைய பாலிசிகள் புதுப்பிக்கப்பட மாட்டாது. மேலும் இவை காலாவதியானவையாகக் கருதப்பட்டு விதிகளின்படி, ரத்து செய்யப்படும் என்று சென்னை தலைமை அஞ்சல் அதிகாரி வெளியிட்டிருக்கும் செய்திக் குறிப்பில் தெரிவித்துள்ளார்.
பிரதமர் அலுவலகம்
டாக்டர் பிந்தேஷ்வர் பதக் பற்றி பிரதமர் கட்டுரை எழுதியுள்ளார்
சமீபத்தில் காலமான பொது சுகாதாரத்தின் முன்னோடி டாக்டர் பிந்தேஷ்வர் பதக் குறித்து பிரதமர் திரு நரேந்திர மோடி ஒரு கட்டுரை எழுதினார்.
சமூக ஊடக எக்ஸ் தளத்தில் பதிவிட்ட திரு நரேந்திர மோடி, டாக்டர் பதக் உடனான தனது தொடர்பை நினைவுகூர்ந்து, கட்டுரையின் இணைப்பைப் பகிர்ந்து கொண்டார்.
பிரதமர் பதிவிட்டுள்ளதாவது:
“தூய்மைத் துறையில் விலைமதிப்பற்ற பங்களிப்பை வழங்கிய டாக்டர் பிந்தேஷ்வர் பதக் அவர்களின் வாழ்க்கையையும், நோக்கத்தையும் மிக நெருக்கமாக அறிந்து கொண்டது, எனது அதிர்ஷ்டம். அதற்காகவே நான் எழுதிய கட்டுரை, இது.”
சுகாதாரம் மற்றும் குடும்ப நலத்துறை அமைச்சகம்
சுமார் 3 லட்சம்: கடந்த 24 மணி நேரத்தில் கொவிட் தொற்றிலிருந்து குணமடைந்தோரின் எண்ணிக்கை
நாடு முழுவதும் இதுவரை மேற்கொள்ளப்பட்டுள்ள பரிசோதனைகளின் எண்ணிக்கை இன்று 29.16 கோடியைக் கடந்தது. இதுநாள் வரை 29,16,47,037 பரிசோதனைகள் செய்யப்பட்டுள்ளன.
நாட்டில் குணமடைந்தவர்களின் எண்ணிக்கை 1,62,93,003 ஆக  இன்று பதிவாகியுள்ளது. கடந்த 24 மணி நேரத்தில் 3,00,732 பேர் புதிதாக குணமடைந்துள்ளனர்.
கடந்த 24 மணி நேரத்தில் 3,68,147 பேர் புதிதாகப் பாதிக்கப்பட்டுள்ளனர்.
கடந்த 24 மணி நேரத்தில் நாடு முழுவதும் பதிவான புதிய பாதிப்புகளில், தமிழ்நாடு, மகாராஷ்டிரா, கர்நாடகா, கேரளா, உத்தரப் பிரதேசம், தில்லி, மேற்கு வங்கம், ஆந்திரப்பிரதேசம், ராஜஸ்தான், பிகார் ஆகிய பத்து மாநிலங்களில் மட்டும் 73.78 விழுக்காடு பதிவாகியுள்ளது.
அதிகபட்சமாக மகாராஷ்டிராவில் 56,647 பேரும், கர்நாடகாவில் 37,733 பேரும், கேரளாவில் 31,959 பேரும் புதிதாகத் தொற்றுக்கு ஆளாகியுள்ளனர்.
இந்தியாவில் தற்போது 34,13,642 பேர் கொரோனா தொற்றுக்கு சிகிச்சை பெற்று வருகின்றனர். இது மொத்த பாதிப்பில் 17.13 சதவீதமாகும்.
கடந்த 24 மணி நேரத்தில் 3,417 பேர் உயிரிழந்துள்ளனர். தேசிய உயிரிழப்பு விகிதம் 1.10 சதவீதமாகக் குறைந்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1715615
PIB Headquarters
மத்திய இந்திய பெருங்கடல் நாடுகளால் ஏற்றுக் கொள்ளப்பட வேண்டிய கடலோர பாதிப்பு குறித்த செயல் திட்டத்தை வகுக்க 15 நாடுகள் பங்கேற்ற சர்வதேச பயிலரங்கம்
“இந்திய பெருங்கடல் பிராந்திய உறுப்பு நாடுகளின் கடலோரப் பகுதி பாதுகாப்பு மற்றம் நீடித்த வளர்ச்சிக்கான மண்டல அளவிலான செயல் திட்டம்” ஒன்றை வகுப்பதற்கான மத்திய இந்திய பெருங்கடல் நாடுகளின் தலைமைப் பண்பு பயிலரங்கம், சென்னையில் உள்ள தேசிய கடல்சார் தொழில்நுட்ப நிறுவனத்தில் 6-7 ஜனவரி 2020-ல் நடைபெற்றது.
கடல் அரிப்பு, வெள்ளப்பெருக்கு, கடல்மட்டம் உயர்வு போன்ற குறிப்பிட்ட விளைவுகள் தொடர்பான பாதிப்புகளை தடுப்பதற்கான அளவுகோல் மற்றும் வழிமுறைகளை ஆராய்வதற்கான நிபுணர்களை ஓரணியில் திரட்டும் விதமாக, இந்த பயிலரங்கிற்கு ஏற்பாடு செய்யப்பட்டிருந்தது. உடலியல், சமூக-பொருளாதார மற்றும் சுற்றுச்சூழல் விளைவுகள் தொடர்பான பாதிப்புகளுக்கு பல்வேறு பரிமாணங்களில் தீர்வு காண்பதற்கு, இந்த பயிலரங்கம் மத்திய இந்திய பெருங்கடல் நாடுகளுக்கு பேருதவியாக அமைந்தது.
இந்த பயிலரங்கில் மத்திய இந்திய பெருங்கடல் பிராந்தியம் மற்றும் அதற்கு அப்பாற்பட்ட ஆஸ்திரேலியா, பங்களாதேஷ், காங்கோ, பிரான்ஸ், குவைத், மாலத்தீவுகள், ரஷ்யா, துனிசியா, தான்சானியா, இலங்கை, சவூதி அரேபியா, இங்கிலாந்து, அமெரிக்கா மற்றும் இந்தியா முழுவதும் இருந்து வந்த மூத்த விஞ்ஞானிகள், இளம் அலுவலர்கள், மாணவர்கள் உள்ளிட்ட பிரதிநிதிகள் கலந்து கொண்டனர்.
கடலோர பாதிப்பு, அதுபற்றிய தற்போதைய ஆய்வுகள், ஆராய்ச்சி மற்றும் பயன்பாடு குறித்து இந்த பயிலரங்கில் விவாதிக்கப்பட்டது. இந்திய பெருங்கடல் நாடுகள்-யுனெஸ்கோவுக்கான மண்டல தொடர்பு அலுவலர் டாக்டர் ஜஸ்டின் அஹன்ஹன்சோ, தேசிய கடல்சார் தொழில்நுட்ப நிறுவனத்தின் இயக்குநர் டாக்டர் எம் ஏ ஆத்மானந்த், டாக்டர் எம் வி ராமமூர்த்தி உள்ளிட்டோர் இந்த பயிலரங்கில் கலந்து கொண்டனர்.
பிரதமர் அலுவலகம்
மூன்றாவது கேலோ இந்தியா பல்கலைக்கழக விளையாட்டுப் போட்டிகளைப் பிரதமர் மே 25 அன்று தொடங்கிவைக்கிறார்
21 விளையாட்டுகளில் நடைபெறும் இப்போட்டியில் 200-க்கும் மேற்பட்ட பல்கலைக்கழகங்களைச் சேர்ந்த 4750-க்கும் மேற்பட்ட வீரர்கள் பங்கேற்கின்றனர்
இந்த விளையாட்டுப்போட்டியின் சின்னம் ஜித்து என பெயரிடப்பட்டுள்ளது. இது உத்தரப்பிரேதச மாநில அரசின் விலங்கான சதுப்பு மான் எனப்படும் பரசிங்காவை குறிக்கிறது
இந்த விளையாட்டுப் போட்டி மே 25-ம் தேதி முதல் ஜூன் 3-ம் தேதி வரை நடைபெறுகிறது
கேலோ இந்தியா பல்கலைக்கழக விளையாட்டுப்போட்டி 2022ஐ மே 25ம் தேதி இரவு 7 மணிக்கு பிரதமர் திரு நரேந்திர மோடி காணொலி வாயிலாக தொடங்கிவைக்கிறார்.
பிரதமர் நரேந்திர மோடி, நாட்டின் விளையாட்டு கலாச்சாரத்தை மேம்படுத்த அதிக கவனம் செலுத்துவதுடன், இளைஞர்கள் விளையாட்டுகளில் பங்கேற்பதை தொடர்ந்து ஊக்குவித்து வருகிறார். வளர்ந்து வரும் விளையாட்டு வீரர்களை ஆதரிக்க அரசால், பல்வேறு திட்டங்கள் செயல்படுத்தப்படுவதுடன், நாட்டின் விளையாட்டு சூழலை வலுப்படுத்த பல்வேறு முயற்சிகள் மேற்கொள்ளப்படுகின்றன. இந்த நோக்கத்தின் ஒரு பகுதியாகவே, கேலோ இந்திய பல்கலைக்கழக விளையாட்டுப்போட்டிகள் நடத்தப்படுகின்றன.
மூன்றாது கேலோ இந்தியா பல்கலைக்கழக விளையாட்டுப் போட்டிகள், மே 25 முதல் ஜூன் 3ம் தேதி வரை உத்தரப்பிரதேச மாநிலத்தில் நடைபெறுகிறது. வாரணாசி, கோரக்பூர், லக்னோ மற்றும் கௌதம புத்தா நகர் ஆகிய இடங்களில் போட்டிகள் நடைபெற உள்ளன. 21 விளையாட்டுகளில் நடைபெறும் இப்போட்டியில் 200-க்கும் மேற்பட்ட பல்கலைக்கழகங்களைச் சேர்ந்த 4750-க்கும் மேற்பட்ட வீரர்கள் பங்கேற்கின்றனர். நிறைவு விழா, ஜூன் 3-ம் தேதி வாரணாசியில் நடைபெறுகிறது.
இந்த விளையாட்டுப்போட்டியின் சின்னம் ஜித்து என பெயரிடப்பட்டுள்ளது. இது உத்தரப்பிரேதச மாநில அரசின் விலங்கான சதுப்பு மான் எனப்படும் பரசிங்காவை குறிக்கிறது.
பெருநிறுவனங்கள் விவகாரங்கள் அமைச்சகம்
திவால் மற்றும் நொடித்துப் போதல்  அவசரச் சட்டம் 2019-ஐ பிறப்பிக்க மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், திவால் மற்றும் நொடித்துப் போதல் விதிமுறைகள் 2016-ல் திருத்தங்களை மேற்கொள்வதற்கான அவசரச் சட்டத்தை பிறப்பிக்க அனுமதி அளிக்கப்பட்டுள்ளது.
இந்த சட்ட திருத்தத்தின் மூலம் திவால் மற்றும் நொடித்துப் போதல் விதிமுறைகள் 2016-ல் இடம்பெற்றுள்ள தெளிவற்ற தன்மையைப் போக்கவும், இந்த விதிமுறைகள் சுமூகமாக அமல்படுத்தப்படுவதை உறுதி செய்யவும் வழிவகை ஏற்படும்.
இந்த திருத்தத்தின்படி, கடன் சுமைக்கு ஆளான பெரும் தொழில் நிறுவனம், திவால் நடவடிக்கைகளை தொடங்குவதற்கு முன்பு இழைத்த குற்றங்கள் முடிவுக்கு கொண்டு வரப்படுவதோடு, அந்த கடன்தாரர் மீது குற்றவழக்கு தொடரப்பட மாட்டாது.
உள்துறை அமைச்சகம்
கோவிட்-19 சமாளிப்பதற்கான ஆயத்த நிலைகள் குறித்து தில்லி தலைநகரப் பிராந்திய மூத்த அதிகாரிகளுடன் மத்திய உள்துறை அமைச்சர் ஆய்வு
கோவிட்-19 நோய்த் தொற்றைக் கையாள்வதில் தில்லி – தேசிய தலைநகர்ப் பகுதியில்  ஒருமித்த செயல்திட்டத்தைப் பின்பற்ற வேண்டியதன் அவசியத்தை மத்திய உள்துறை அமைச்சர் திரு.அமித்ஷா வலியுறுத்தினார். கோவிட்-19 சூழ்நிலையைச் சமாளிப்பதற்கான ஆயத்த நிலை குறித்து இன்று நடைபெற்ற ஆய்வுக் கூட்டத்துக்குத் தலைமை வகித்த திரு அமித் ஷா, என்.சி.ஆர். பிராந்தியத்தில் நெருக்கமான நகர்ப்புறக் கட்டமைப்பு உள்ளதைக் கருத்தில் கொண்டு பார்த்தால், இந்த வைரஸ் பிரச்சினையை சமாளிக்க தில்லி மற்றும் என்.சி.ஆர். பிராந்திய அதிகாரிகள் அனைவரும் ஒருங்கிணைந்து செயல்பட வேண்டிய அவசியம் உள்ளது என்று கூறினார். இந்த வைரஸ் தாக்குதலைக் கட்டுப்படுத்த அதிக அளவில் மருத்துவப் பரிசோதனைகள் செய்யவேண்டும் என்றும், நோய்த் தாக்குதல் உள்ளவர்களைக் கண்டறிந்து சிகிச்சை தர வேண்டும் என்றும் அமைச்சர் குறிப்பிட்டார். லட்சிய இலக்குடன் செயல்பட வேண்டிய அவசியம் உள்ளதாகவும் அவர் கூறினார். நிதிஆயோக் உறுப்பினர் டாக்டர். வி.கே. பவுல் தலைமையிலான நிபுணர் குழு, கோவிட்-19 மருத்துவப் பரிசோதனைக்கான கட்டணத்தை ரூ.2,400 என நிர்ணயித்துள்ளதாகவும், உத்தரப்பிரதேசம் மற்றும் ஹரியானா மாநிலங்களில் இதுபோன்ற பரிசோதனைகளுக்கான கட்டணம் அதிகமாக இருந்தால், உள்ளார்ந்த ஆலோசனைகளுடன் அந்தக் கட்டணங்களை மாநில அரசுகள் குறைக்கலாம் என்றும் அவர் தெரிவித்தார். கோவிட்-19 படுக்கைகள் மற்றும் சிகிச்சைக்கான கட்டணங்களையும் இந்தக் குழு நிர்ணயித்துள்ளதாக கூட்டத்தில் திரு அமித்ஷா கூறினார். ஆலோசனைகளுக்குப் பிறகு இந்தக் கட்டணங்களை என்.சி.ஆர். பிராந்தியத்தில் உள்ள மருத்துவமனைகளில் பின்பற்றலாம் என்றார் அவர்.
புதிய ரேப்பிட் ஆன்டிஜென் நடைமுறையின்படி கோவிட்-19 மருத்துவப் பரிசோதனைகளை நடத்தலாம் என்றும் அவர் கூறினார். இந்திய மருத்துவ ஆராய்ச்சிக் கவுன்சில் அங்கீகாரம் பெற்றுள்ள இந்த நடைமுறையில், பரிசோதனைத் திறன் அதிகரிக்கும் என்றும், நோய் அறிகுறியை விரைவாகக் கண்டறிந்து, ஆரம்ப கட்டத்தில் சிகிச்சை அளிக்க முடியும் என்றும் அமைச்சர் கூறினார்.
கோவிட்-19 படுக்கைகள், வென்டிலேட்டர்கள், ஆக்சிஜன் சிலிண்டர்கள், தீவிர சிகிச்சைப் பிரிவு மற்றும் ஆம்புலன்ஸ் வசதிகள் குறித்த தகவல்களையும், ஆதார வளங்களை அதிகரிப்பதற்கான திட்டம் குறித்தும் 2020 ஜூலை 15ஆம் தேதிக்குள் மத்திய உள்துறை அமைச்சகத்துக்குத் தகவல்களை அளிக்குமாறு உத்தரப்பிரதேசம் மற்றும் ஹரியானா அரசுகளை திரு அமித் ஷா கேட்டுக் கொண்டார். வைரஸ் தாக்குதலுக்கு எதிரான நடவடிக்கைகளில் தேசிய தலைநகரப் பிராந்தியத்திற்கு, பொதுவான செயல்திட்டத்தை உருவாக்க இது உதவியாக இருக்கும் என்றார் அவர்.
வைரஸ் தாக்குதலுக்கு எதிரான நடவடிக்கைகளில் என்.சி.ஆர். பிராந்திய நிர்வாகங்களுக்கு வேண்டிய அனைத்து சாத்தியமான உதவிகளையும் மத்திய அரசு அளிக்கும் என திரு அமித்ஷா உறுதியளித்தார். இந்த ஆய்வில் தில்லி முதலமைச்சர் திரு அரவிந்த் கெஜ்ரிவால், மத்திய அரசின் மூத்த அமைச்சர்கள், தில்லி, ஹரியானா, உத்தரப்பிரதேசத் தலைமைச் செயலாளர்கள் மற்றும் தில்லி -என்.சி.ஆர். மூத்த அதிகாரிகளும் கலந்து கொண்டனர்.
(Visitor Counter : 195
பிரதமர் அலுவலகம்
ஐ.ஆர்.என்.எஸ்.எஸ். – II வெற்றிகரமாகச் செலுத்தப்பட்டதற்கு இஸ்ரோ விஞ்ஞானிகளுக்குப் பிரதமர் வாழ்த்து
ஐ.ஆர்.என்.எஸ்.எஸ். – II எனும் கண்காணிப்புச் செயற்கைக்கோள் வெற்றிகரமாகச் செலுத்தப்பட்டதற்கு இஸ்ரோ விஞ்ஞானிகளுக்குப் பிரதமர் திரு. நரேந்திர மோடி வாழ்த்து தெரிவித்துள்ளார்.
(“பி.எஸ்.எல்.வி. மூலம் ஐ.ஆர்.என்.எஸ்.எஸ். – II எனும் கண்காணிப்புச் செயற்கைக்கோளினை வெற்றிகரமாக விண்ணில் செலுத்திய நமது விஞ்ஞானிகளுக்குப் பாராட்டுகள். இந்த வெற்றி நமது விண்வெளி ஆய்வுத் திட்டத்தின் பலன்களைச் சாமானிய மனிதர்களுக்குக் கொண்டு சேர்க்கும். இஸ்ரோ குழுவினர் குறித்து பெருமிதம் கொள்கிறேன்” என்று பிரதமர் கூறியுள்ளார்.
சிறப்பு சேவைகள் மற்றும் கட்டுரைகள்
தோல் துறை சந்திக்கும் நீண்டகால சவால்களுக்கு தீர்வாக அமையும் சி.எஸ்.ஐ.ஆர்-சி.எல்.ஆர்.ஐ நிறுவனத்தின் தயாரிப்புகள்
தோல் துறையின் மிகப்பெரிய சுமையாகக் கருதப்படும் சுகாதாரமான குரோம் பதனிடுதல் செயல்முறைக்குத் தீர்வு காண்பதற்காக அறிவியல் மற்றும் தொழில் ஆராய்ச்சி கவுன்சிலின்  மத்திய தோல் ஆராய்ச்சி நிறுவனம்  புதிய தொழில்நுட்பத்தைக் கண்டுபிடித்துள்ளது. நீரில்லா குரோம் பதனிடும் தொழில்நுட்பம் என்று அழைக்கப்படும் இந்த செயல்முறை குரோமியமால் ஏற்படும் மாசை முற்றிலும் தடுக்கிறது.
இந்த முறையின்படி தண்ணீர் மற்றும் புதிய ரசாயனம் அல்லது பொருட்கள் ஏதும் சேர்க்காமல் பதனிடும் பணி மேற்கொள்ளப்படுகிறது. இந்த செயல்முறையில் குரோமியம் வெளியேற்றப் பிரச்சனைக்குத் தீர்வு காணப்படும் அதே வேளையில், தோலின் தரம் சிறிதும் குறைவதில்லை. இதனால், பொருளாதாரம் பயனடைவதோடு, ஆற்றல், நேரம் மற்றும் தண்ணீர் முதலியவை 20% சேமிக்கப்படுகின்றன.
இந்தத் தொழில்நுட்பத்தைப் பயன்படுத்துவதற்கு இதுவரை சுமார் 125 தோல் உற்பத்தியாளர்கள் உரிமம் பெற்றுள்ளனர். மேலும் 40 பேரை ஈடுபடுத்தும் பணி நடைபெற்று வருகிறது. இந்த செயல்முறையால் வருடந்தோறும் சுமார் 100 மில்லியன் லிட்டர் நீர் வளம் பாதுகாக்கப்படுகிறது. இது தவிர, 1200 டன் குரோமியம் வெளியேறுவதையும், 4500 டன் உப்பு, நீர் நிலைகளில் கலப்பதையும் தடுக்க முடிகிறது.
மற்றொரு குறிப்பிடத்தக்க முன்முயற்சியாக, புரதம் நிறைந்த பதப்படுத்தப்பட்ட கழிவுகளை மதிப்பு கூட்டப்பட்ட பொருட்களாக மாற்றுவதற்கான நிலையான தொழில்நுட்பங்களை சி.எஸ்.ஐ.ஆர்-சி.எல்ஆர்.ஐ உருவாக்கியுள்ளது. புரதத்தை அடிப்படையாகக் கொண்ட மறு பதப்படுத்தும் முகமையாக இந்த கழிவுகள் பயன்படுத்தப்படுகின்றன. அதேபோல சுற்றுச்சூழலுக்கு உகந்த இந்தத் தயாரிப்பு, குரோம் பதனிடுவதற்கான முகமையாகவும் பயன்படுகிறது. எனவே, சுழற்சி பொருளாதார மாதிரியாக, தோல் துறையில் இருந்து வெளியேறும் திட கழிவுகள் அந்தத் துறையினாலேயே மீண்டும் பயன்படுத்தக் கூடிய மதிப்பு கூட்டப்பட்ட தயாரிப்புகளாக மாற்றப்படுகின்றன.
இந்த தகவல், சென்னை சி.எஸ்.ஐ.ஆர்-சி.எல்.ஆர்.ஐ நிறுவனம் வெளியிட்டுள்ள செய்தி குறிப்பில் தெரிவிக்கப்பட்டுள்ளது.
வணிகம் மற்றும் தொழில்துறை அமைச்சகம்
சுகாதார மதிப்பீடு தணிக்கை முகமைகளை அங்கீகரிக்கும் திட்டத்தை தொடங்கியது இந்திய தர கவுன்சில்
நாட்டில் சுகாதார மதிப்பீட்டை அதிகரிப்பதற்காக, இந்திய உணவு பாதுகாப்பு மற்றும் தர ஆணையத்தின் உத்தரவின் பேரில், சுகாதார மதிப்பீடு தணிக்கை முகமைகளை அங்கீகரிக்கும் திட்டத்தை இந்திய தர கவுன்சில் தொடங்கியுள்ளது. இதன் விவரங்கள் இந்திய தரக்கவுன்சில் இணையதளத்தில் வெளியிடப்பட்டுள்ளன.
வாடிக்கையாளர்களுக்கு உணவு பொருட்களை சப்ளை செய்யும் நிறுவனங்களுக்கு சான்றிதழ் அளிக்கும் முறைதான், உணவு சுகாதார மதிப்பீடு திட்டம். தணிக்கையின் போது உணவு பொருட்களின் சுகாதாரம் மற்றும் பாதுகாப்பு நிலவரப்படி, உணவு நிறுவனங்கள் தர மதிப்பீடு செய்யப்படுகின்றன.
சுகாதார மதிப்பீடு ‘ஸ்மைலி’  வடிவில் 1 முதல் 5 வரை வழங்குப்படும். இந்த சான்றிதழ்கள் வாடிக்கையாளர் பார்க்கும் வகையில் முக்கியமான இடத்தில் வெளியிட வேண்டும்.
அங்கீகரிக்கப்பட்ட சுகாதார மதிப்பீடு தணிக்கை முகமைகள், உணவு பொருட்களை, பசாய் வகுத்த விதிமுறைகளுக்கு ஏற்ப, உணவு பொருட்களின் சுகாதாரம் மற்றும் பாதுகாப்பை ஆய்வு செய்து சுகாதார மதிப்பீடுகளை வழங்கும்.
தற்போது, இந்த திட்டம், உணவு சேவைகள் அளிக்கும் உணவு விடுதிகள், தாபாக்கள், இனிப்பு கடைகள், பேக்கரிகள், மாமிச சில்லரை விற்பனை கடைகள் ஆகியவற்றுக்கு பொருந்தும்.
இது குறித்து இந்திய உணவு பாதுகாப்பு மற்றும் தர ஆணையத்தின் தலைமை செயல் அதிகாரி திருஅருண் சிங்கால் கூறுகையில், ‘‘நுகர்வோர் மத்தியில் விழிப்புணர்வை ஏற்படுத்துவதற்கும், உணவு பொருட்கள் வணிகத்தில் ஈடுபட்டுள்ளவர்கள் மத்தியில் சுய இணக்க கலாச்சாரத்தை வளர்ப்பதற்கும் சுகாதார மதிப்பீடு திட்டம் முக்கிய கருவியாக இருக்கும். இது உணவு விநியோகத்தின் தரத்தை மேம்படுத்துவதோடு, தேவையையும் அதிகரிக்கும். உணவு பொருள் வணிகத்தில் ஈடுபட்டுள்ள அனைவரும், தங்கள் வளாகத்தில் சுகாதார மதிப்பீட்டு திட்டத்தை செயல்படுத்துமாறு கேட்டுக்கொள்கிறேன்," என்றார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1680753
(Visitor Counter : 224
பிரதமர் அலுவலகம்
மும்பையில், அல்ஜாமீயா-துஸ்-சைஃபியாவின் புதிய வளாகத்தை பிரதமர் திறந்துவைப்பு
மும்பை நகரின் மாரோலில் அல்ஜாமீயா-துஸ்-சைஃபியாவின் புதிய வளாகத்தை பிரதமர் திரு நரேந்திர மோடி திறந்து வைத்தார். அல்ஜாமீயா-துஸ்-சைஃபியா என்பது தாவூதி போரா சமூகத்தின் முதன்மை கல்வி நிறுவனமாகும்.
நிகழ்ச்சியில் பேசிய பிரதமர், மாறிவரும் தருணங்களுக்கு ஏற்ப தன்னை மாற்றிக் கொள்ளும் திறனின் அடிப்படையிலேயே ஒவ்வொரு சமூகம், குழு அல்லது நிறுவனம் அங்கீகரிக்கப்படுவதாகக் கூறினார். ‘மாறிவரும் காலங்கள் மற்றும் வளர்ச்சிக்கு ஏற்ப தக்க வைத்துக் கொள்வதில் தாவூதி போரா சமூகம் தன்னை நிரூபித்துள்ளது”, என்று அவர் தெரிவித்தார். சரியான நோக்கத்துடனான கனவுகள் எப்போதுமே நிறைவேறும் என்று கூறிய பிரதமர், மும்பையில் அல்ஜாமீயா-துஸ்-சைஃபியாவின் கனவு சுதந்திரத்திற்கு முன்பே காணப்பட்டதாகக் கூறினார். தண்டி யாத்திரைக்கு முன்பு தாவூதி போரா சமூகத்தின் தலைவர் இல்லத்திற்கு மகாத்மா காந்தி சென்றிருந்ததை நினைவுகூர்ந்த திரு மோடி, அந்த இல்லத்தை அருங்காட்சியகமாக மாற்றுவதற்காக அரசிடம் ஒப்படைக்கப்பட்டது என்றும், ஒவ்வொருவரும் அதை நேரில் சென்று காண வேண்டும் என்றும் கேட்டுக் கொண்டார்.
“புதிய தேசிய கல்விக் கொள்கை போன்ற சீர்திருத்தங்களை அமிர்த காலகட்டத்தில் நாடு எடுத்து வருகிறது”, என்று கூறிய பிரதமர், பெண்கள் மற்றும் பெண் குழந்தைகளின் நவீன கல்விக்காக உருவாக்கப்பட்டு வரும் புதிய வாய்ப்புகளை சுட்டிக்காட்டினார். இந்திய பண்பாடுடன் இணைந்த நவீன கல்வி அமைப்புமுறையில் நாடு கவனம் செலுத்துவதாக அவர் குறிப்பிட்டார். கடந்த எட்டு ஆண்டுகளில் ஏராளமான பல்கலைக்கழகங்கள் நிறுவப்பட்டிருப்பதோடு ஒவ்வொரு மாவட்டத்திலும் மருத்துவக் கல்லூரிகள் உருவாக்கப்பட்டிருப்பதாக அவர் தெரிவித்தார். கல்வி அமைப்புமுறையில் பிராந்திய மொழிகளின் முக்கியத்துவத்தை அவர் அடிக்கோடிட்டு காட்டினார்.
புதிய தொழில்நுட்பங்களின் உதவியுடன் பழங்கால ஆவணங்களை டிஜிட்டல்மயமாக்குவது பற்றி இந்த ஆண்டு நிதிநிலை அறிக்கையில் வெளியாகி இருக்கும் அறிவிப்பு பற்றி பேசிய அவர், தங்களுடன் தொடர்புடைய பழங்கால எழுத்துக்களை டிஜிட்டல்மயமாக்க முன்வருமாறு அனைத்து சங்கங்கள் மற்றும் பிரிவுகளின் உறுப்பினர்களைக் கேட்டுக்கொண்டார். இந்த முயற்சியில் இளைஞர்களை ஈடுபடுத்துமாறு போரா சமூகத்தினருக்கு அவர் கோரிக்கை விடுத்தார்.
இந்த நிகழ்ச்சியில் மகாராஷ்டிர முதல்வர் திரு ஏக்நாத் ஷிண்டே, துணை முதல்வர் திரு தேவேந்திர ஃபட்னாவிஸ், மாநில அமைச்சர்கள் மற்றும் பலர் கலந்து கொண்டனர்.